A szubszidiaritás és az arányosság a Bizottság minőségi jogalkotásra vonatkozó megközelítésének alapvető elemei, amely az értékelés, a hatásvizsgálat és az érdekeltekkel folytatott konzultáció három alapvető folyamatára épül. A Bizottság jelentős erőforrásokat fektetett be megközelítésének javítására. E változások jelentős változást eredményeztek a szubszidiaritás és az arányosság értékelésében is:

Az uniós jogszabályok különösen jelentős hatást gyakorolhatnak helyi és regionális szinten, valamint az önkormányzatokra. A Bizottság kidolgozta azokat a területi hatásvizsgálatokra vonatkozó módszereket, amelyeket 2016 óta számos jogalkotási javaslaton teszteltek. A Bizottság megközelítése az, hogy ezeket a hatásokat akkor kell értékelni, amikor azok relevánsak a döntéshozatali eljárás szempontjából, és ennek az értékelésnek az elkészítése arányos (például ha a régiók között nagy eltérések vannak). A Bizottság e kérdés jelentőségét a személyzete számára készített iránymutatásában is fel kívánja vetni, és – amint azt korábban már említettük – egyértelműbben be fogja mutatja a szubszidiaritás és az arányosság értékelését (beleértve az uniós hozzáadott értéket) a hatásvizsgálataiban, értékeléseiben és indokolásaiban. Nem mindig nyilvánvaló azonban, hogy ilyen hatások valószínűek vagy hogy rendelkezésre állnak a nyers adatok a részletes értékelést elvégzéséhez. A helyi és regionális önkormányzatok aktívabb szerepvállalása a konzultációs folyamatokban elengedhetetlen a területi hatások értékelése minőségének javításához.

A Bizottság megjegyzi, hogy az Európai Parlament és a Tanács egyaránt elismeri a szubszidiaritás jelentőségét eljárási szabályzatukban, és elkötelezettek amellett, hogy a jogalkotási eljárás során teljes mértékben figyelembe vegyék a Bizottság hatásvizsgálatát. Az értékelő mintatáblázat teljes előnye csak akkor valósulhat meg, ha a döntéshozatali eljárás valamennyi szereplője használja azt. Most az Európai Parlament és a Tanács feladata eldönteni, hogy a jogalkotási eljárás során a szubszidiaritással és az arányossággal kapcsolatos kérdésekre további, konkrét és szisztematikus figyelmet kell-e fordítani. A társjogalkotók gyakran lényegi módosításokat tesznek a Bizottság javaslataihoz, de ritkán értékelik e módosítások hatásait, valamint a szubszidiaritással és az arányossággal kapcsolatos aggályokat. A Bizottság felkéri a társjogalkotókat, hogy hatékonyabban valósítsák meg a lényegi módosításaikhoz való hatásvizsgálatok készítése iránti elkötelezettségüket. A Bizottság úgy véli továbbá, hogy a nemzeti parlamenteknek is használniuk kellene a fent bemutatott és szükség esetén a céljaikhoz igazított értékelő táblázatot. A Bizottság úgy véli, hogy ez nagyobb hatást fog biztosítani indokolással ellátott véleményeiknek, de nem akadályozza meg őket abban, hogy véleményeikben a szubszidiaritáshoz és az arányossághoz nem kapcsolódó más aggályokat is kifejtsenek.

4.5.A meglévő jogszabályok értékelése a szubszidiaritás szempontjából

A Bizottság Célravezető és hatásos szabályozás programjának (REFIT) küldetése az, hogy az uniós jogszabályok célravezetőségét megőrizze, és lehetőség szerint egyszerűsítse azokat anélkül, hogy gyengítené a kitűzött céljaikat. A Bizottságot e feladat ellátásában a REFIT-platform segíti. A Bizottság a hatályos jogszabályok valamennyi értékelésére ötéves gördülő tervet tart fenn, és ezek mindegyikének értékelnie kell az aktuális relevanciát, a gazdasági hatékonyságot, az egyszerűsítési lehetőségeket és a jogszabályok uniós hozzáadott értékét. A legfontosabb értékeléseket a Bizottság éves munkaprogramjához is mellékelik.

A platform munkája e Bizottság megbízatásának végéig folytatódik. Meghallgatjuk a platform tagjainak véleményét, és gondosan értékeljük az érdekelt felekkel a minőségi jogalkotásról folytatott konzultáció eredményeit. Úgy véljük azonban, hogy már most is meggyőző érvek állnak fenn amellett, hogy a platformot a munkacsoport által felvetett kérdések összpontosítottabb kezelése érdekében át kell alakítani. Például a platform fókuszát ki kell terjeszteni a szubszidiaritás, az arányosság, a jogszabályok részletezettsége kérdéseire, valamint a helyi és regionális önkormányzatok szerepére az uniós jog végrehajtásában, a platformnak az egyszerűsítésre történő szokásos összpontosítása mellett. Úgy véljük, hogy a platform összetételének is módosulnia kell a helyi és regionális önkormányzatok fokozottabb jelenléte érdekében, például a tagállami szakértők helyett. A Régiók Bizottsága munkájával és hálózataival létesített szorosabb kapcsolatokat is mérlegelni lehet. Az új platform létrehozásáról azonban a következő Bizottság dönt majd. A Bizottság időközben üdvözli a Régiók Bizottságának azon szándékát, hogy létrehozzon egy regionális központokból álló hálózatot, hogy a helyi és regionális önkormányzatoktól származó információkat a döntéshozatali eljárásba becsatornázza, és várakozással tekint a húsz régiót érintő kísérleti projekt eredményeire.

A munkacsoport aggályokat fogalmazott meg a felhatalmazáson alapuló jogi aktusok és a végrehajtási aktusok alkalmazása kapcsán, ahol az Európai Parlament és a Tanács felhatalmazta a Bizottságot arra, hogy az uniós jog időben történő végrehajtása érdekében konkrét szabályokat fogadjon el. Bár ezeket a jogi aktusokat a nemzeti parlamentek nem vizsgálják meg a Szerződések (2.) jegyzőkönyve alkalmazásában, ez a Bizottság jelentősen javította a felhatalmazáson alapuló jogi aktusok és a végrehajtási jogi aktusok átláthatóságát. A jogszabálytervezet véglegesítését megelőző négy héttel online közzéteszik. Immár minden érdekelt félnek lehetősége van arra, hogy érdemben együttműködjön a Bizottsággal az egyes jogiaktus-tervezetek tartalmáról. A meglévő jogalkotási aktusok értékelésekor a Bizottság a jövőben biztosítani fogja, hogy a REFIT program jobban megvizsgálja a kapcsolódó felhatalmazáson alapuló és végrehajtási jogi aktusokat.

A Bizottság szándékában áll, hogy: ·A hatályos jogszabályok értékelésekor az értékelések alaposabban megvizsgálják a szubszidiaritás, az arányosság, a jogszabályi részletezettség, valamint a helyi és regionális önkormányzatok szerepének kérdéseit. ·Módosítsa a REFIT-platform hatókörét és összetételét annak átalakítása érdekében, valamint kezelje e kérdéseket a minőségi jogalkotás felmérése során. ·Biztosítsa, hogy a releváns felhatalmazáson alapuló és végrehajtási jogi aktusokat az értékelések részeként szisztematikusan figyelembe veszik.

5.Következtetések és a következő lépések: a bregenzi konferencia

Ez a Bizottság a politikai kezdeményezések összpontosított és rangsorolt programját hozta létre. Csak akkor járt el, amikor szükséges volt, és csak olyan kérdésekben, amelyek igazán számítanak. A Bizottság üdvözli a munkacsoport azon fontos következtetését, hogy az Unió minden olyan területen hozzáadott értéket képvisel, ahol eljár. Néhány ponton azonban az intézményeknek és a tagállamoknak szembe kell néznünk azzal a ténnyel, hogy a jelenleg rendelkezésünkre álló forrásokkal nem tudunk többet tenni annak érdekében, hogy leküzdjük a növekvő kihívásokat. A Bizottság ezért egyetért a munkacsoporttal, hogy a tevékenységeket rangsorolni kell, és hatékonyabban kell felhasználni az erőforrásokat. Az egyik szempont a következő többéves pénzügyi keretre vonatkozó bizottsági javaslatok korai elfogadása, amely elengedhetetlen ahhoz, hogy az Uniót felvértezze a számára szükséges erőforrásokkal.

A munkacsoport az aktív szubszidiaritáson alapuló új munkamódszert is javasolt, valamint az összes érdekelt fél és valamennyi kormányzati szint dinamikusabb szerepvállalását a szakpolitikai ciklus egésze során. Ez jelentős változást jelentene az Európai Unió döntéshozatali eljárásában, amely az általa elfogadott jogszabályok jobb minőségét és nagyobb legitimitását eredményezi. A Bizottság meghatározta azokat a változtatásokat, amelyeket a munkacsoport jelentésére válaszul kíván megtenni, és felkéri az Európai Parlamentet, az Európai Tanácsot, a Tanácsot, a nemzeti parlamenteket, a nemzeti kormányokat, valamint a helyi és regionális önkormányzatokat, hogy mérlegeljék, miként fognak reagálni.

Az osztrák elnökség november 15–16-án konferenciát rendez Bregenz városában, „A szubszidiaritás mint az Európai Unió építő elve” címmel. Ez a konferencia lehetőséget biztosít a szubszidiaritás és az arányosság elvének az EU döntéshozatalában betöltött szerepének megerősítésére irányuló érdemi párbeszédre. Emellett értékes hozzájárulást nyújthat a jövő évi nagyszebeni vezetői csúcstalálkozóhoz.

Kérdéskörök a bregenzi konferenciára ·Valamennyi érintett intézménynek és szervnek tisztáznia kell, hogy a bizottsági javaslatok szubszidiaritási és arányossági dimenzióinak vizsgálatára irányuló igényeikhez igazított közös értékelési mintatáblázatot használni fogják-e. ·A helyi és regionális önkormányzatokat képviselő Régiók Bizottságának meg kell fontolnia, hogy miként tudják felhívni a tagjaik figyelmét arra, hogy több módon közvetlenül hozzájárulhatnak az uniós döntéshozatalhoz. A helyi és regionális önkormányzatokat képviselő egyéb szervezetek is fokozhatják tudatosságnövelő tevékenységeiket. ·A Régiók Bizottságának létre kell hoznia „regionális központokat”, hogy a helyi és regionális önkormányzatok tapasztalatait hatékonyabban lehessen az EU döntéshozatalába becsatornázni. ·Az Európai Parlamentnek és a Tanácsnak meg kell vizsgálnia az általuk készített lényegi módosítások hatásait, valamint szubszidiaritási és arányossági dimenzióit. ·Az Európai Parlamentnek és a Tanácsnak meg kell állapodnia arról, hogy a nemzeti parlamenteknek az indokolt véleményeik benyújtására biztosított 8 hetes időszakból kizárják a karácsonyi/újévi időszakot, ahogy azt a nemzeti parlamentek már többször kérték. ·Az Európai Parlamentnek és a Tanácsnak nyomon kell követnie az ombudsman ajánlásait és a közelmúltbeli ítélkezési gyakorlatot annak érdekében, hogy javuljon eljárásaik átláthatósága, és mérlegeljék a helyi és regionális önkormányzatok bevonását a jogalkotási eljárásba. ·Az Európai Parlamentnek és a Tanácsnak fokoznia kell erőfeszítéseit a Bizottsággal közös intézményközi adatbázis létrehozására a jogalkotási eljárás nyomon követhetőségének javítása érdekében. ·A nemzeti hatóságoknak meg kell vizsgálniuk, hogyan vonják be hatékonyabban a helyi és regionális önkormányzatokat a jogalkotási eljárás során.

A közelgő európai választásokat és a következő Bizottság kinevezését követően az Európai Parlament, a Tanács és a Bizottság eszmecserét folytat majd és következtetéseket fog levonni a szakpolitikai célkitűzésekről és prioritásokról. A Bizottság várakozással tekint elébe annak, hogy a jogalkotás minőségének javításáról szóló intézményközi megállapodás három intézmény általi végrehajtása részeként kellő időben megvitassa e véleménycsere részleteit.